《出都留别倪司成鸿宝二首 其一》
明代·何吾驺

当行飞雪冻寒侵，是夕把君诗细吟。若为泰交增赤泪，如追携手发孤心。

浮云千古何须恨，多垒四郊谁独深。路出芦沟还好月，待看天上起凝阴。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。